ପ୍ରେମ କରୁଥିବା ଯୁବତୀ ଜଣକ ଅନ୍ୟତ୍ର ବାହା ହେବା ଆଦୌ ଗ୍ରହଣ କରିପାରି ନଥିଲେ ପ୍ରେମିକ ଜଣକ । ଆଉ ଶେଷରେ ସେ ଯେଉଁ କାଣ୍ଡ କରିଛନ୍ତି ତାହା ଏବେ ବଡ଼ ଚର୍ଚ୍ଚାରେ । ବିବାହ ପରେ ଶାଶୂଘରକୁ ଯାଉଥିବା ଯୁବତୀଙ୍କୁ ତାଙ୍କ ପୂର୍ବ ପ୍ରେମିକ ଅଧାରାସ୍ତାରେ ରୋକି ଅପହରଣ କରିନେଇଛନ୍ତି । ପୁଲିସ ଏହି ଘଟଣାର ଯାଞ୍ଚ ଆରମ୍ଭ କରିଥିଲେ ମଧ୍ୟ ଉକ୍ତ ଯୁବତୀ ଓ ପ୍ରେମିକଙ୍କୁ ଗିରଫ କରିବାରେ ସଫଳ ହୋଇନାହାନ୍ତି । ଏଠାରେ ଏହି ଯୁବତୀ ଓ ତାଙ୍କ ବଡ଼ ଭଉଣୀଙ୍କ ବାହାଘର ମଙ୍ଗଳବାର ହୋଇଥିଲା । ଦୁଇ ଭଉଣୀ ଗୋଟିଏ ଘରେ ବିବାହ କରିଥିଲେ ।
